OpenLLM-France/wikimedia huggingface dataset:
# Hayato Nakamura

Hayato Nakamura (japonieraz: 中村 隼, 1991ko azaroaren 18a - ) Japoniako futbolaria da.
Hainbat futbol taldetan jokatu du, esaterako Montedio Yamagata eta V-Varen Nagasaki.

## Kanpo estekak

* (Japonieraz) J.League Data Site
* Datuak: Q251478
# Hayato Okanaka

Hayato Okanaka (japonieraz: 岡中 勇人, 1968ko irailaren 26a - ) Japoniako futbolari ohia da.
Hainbat futbol taldetan jokatu du, esaterako Gamba Osaka eta Oita Trinita.

## Kanpo estekak

* (Japonieraz) J.League Data Site
* Datuak: Q1389845
# Hayato Okuda

Hayato Okuda (japonieraz: 奥田 勇斗, Okuda Hayato, 2001eko apirilaren 21a -) Japoniako futbolaria da.
Hainbat futbol taldetan jokatu du, esaterako Gamba Osaka.

## Kanpo loturak

* (Japonieraz) J.League Data Site
* Datuak: Q64743940
# Hiztegigintza berezitua

Hiztegigintza berezitua hiztegi berezituak diseinatzeko, biltzeko, erabiltzeko eta ebaluatzeko teoriak garatzen dituen jakintzagaia da. Hiztegi berezitu batek alor zehatz baten edo batzuen lexikoa biltzen duen hiztegia da, maiz zientzia, teknika edo arte batena. Adibideak: kirol hiztegiak, zuzenbide hiztegiak, eta abar.

## Xehetasunak

Hiztegigintza berezituaren esparruan lexikografiaren alderdi garrantzizko asko tratatzen dira.
Hiztegigintza mota ia guztietan bezala, hiztegi berezituak elebakarrekoak izan daitezke, baina baita elebidunak zein eleaniztunak ere. Denetan konplexuenak elebidunak izan ohi dira: kultura zehatz baten menpe dagoen alor bateko hiztegi elebidunetan hainbat aldagai berezi hartu behar dira kontuan: besteak beste, bi hizkuntzetan erabiltzaileak daukan hizkuntz gaitasuna edo bi kulturetan daukan hizkuntzaz kanpoko gaitasuna.
Nielsen-ek (1994) dioenez, hiru hiztegi mota nagusi bereiz daitezke: alor anitzeko hiztegia, hau da, alor anitzi buruzko informazioa ematen duena; alor bakarreko hiztegia, alor bakarrari buruzko informazioa ematen duena; eta azpialorreko hiztegia, alor orokor bateko azpialor bati buruzko informazioa ematen duena.
Hiztegia zertarako egina den eta honi ere begiratu behar zaio. Bi helburu nagusi izan ditzake halako hiztegi batek: komunikazioa edo ezagutza. Komunikazioari begira egindako hiztegietan kontuan hartu ohi da erabiltzaileak testuak itzuli, testuak ulertu, testuak ekoiztu edota testuak editatu edo berrikusi nahiko dituela. Ezagutzari begira egindako hiztegietan, berriz, komunikazioarekin lotuta ez dauden egoeretan ezagutza (datuak eta informazioa) jartzen da erabiltzailearen esku. Gaurko hiztegigintza berezituak arreta berezi bat jartzen du hala hiztegi biltzaileentzat nola hiztegi erabiltzaileentzat mesedegarri izan daitezkeen hatsarreak eta teknikak garatzen.

## Ikus, gainera

* Hiztegigintza
* Terminologia
* Kontrolpeko hiztegia

## Gomendatutako irakurketak

* Henning Bergenholtz & Sven Tarp (arg.), (1995): Manual of Specialised Lexicography, Benjamins Publishing. ISBN 978-90-272-1612-0
* Sandro Nielsen (1994): The Bilingual LSP Dictionary, Gunter Narr Verlag. ISBN 3-8233-4533-8
* Sandro Nielsen (2008): "The Effect of Lexicographical Information Costs on Dictionary Making and Use", Lexikos 18 (2008): 170-189.
* Sandro Nielsen (2010): "Specialised Translation Dictionaries for Learners", in P. A. Fuertes-Olivera (arg.), Specialised Dictionaries for Learners, Berlin/New York: de Gruyter, 69-82.

## Kanpo estekak

* Lexicographical Basis for an Electronic Bilingual Accounting Dictionary: Theoretical Considerations
* Lexigraf
* Datuak: Q12259199
# Hjalmar Bergman

Hjalmar Bergman (Örebro, 1883ko irailaren 19a - Berlin, 1931ko urtarrilaren 1a) Suediako idazlea izan zen. Eleberriak eta antzerki-lanak idatzi zituen. Idazle honen ia kontakizun guztiak berak asmatutako Wadköping hiri txikian kokatzen dira. XX. mende hasieran garrantzi handiko idazlea izan zen, Suediako kultura hertsia zabaldu eta leku egin baitzien bere liburuetan psikoanalisiari eta surrealismoari. Garai hartako probintzialismo estuaren aurka jardun zuen, eta sarritan idatzi zuen arrazoiaren eta senaren arteko gatazkari buruz. Bere eleberri aipagarrienak: Wadköpingeko Markurellak (1919); Ingeborg andrea (1924); Maitasuna leiho batean zehar (1929); Clown Jac (1930). Antzerki-lanak: Maria, Jesusen Ama (1905); Nobel Saria (1925).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q506829
* Multimedia: Hjalmar Bergman / Q506829
# Hiärneita

Hiärneita]] =

## Ezaugarriak

Hiärneita oxido mineralaren formula kimikoa hau da: ${\ce {(Ca,Mn,Na)2(Zr,Mn3+)5(Sb,Ti,Fe)2O16}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 7 da.

## Erreferentziak

* 1 2 (Ingelesez) «Hiärneite: Mineral information, data and localities.» www.mindat.org (Noiz kontsultatua: 12-05-2019).
# Hjalmar Söderberg

Hjalmar Emil Fredrik Söderberg (Stockholm, 1869ko uztailaren 2a - Kopenhage, 1941eko urriaren 14a) suediar idazle eta kazetaria izan zen.
Hogei urterekin Svenska Dagbladet egunkarian idazten hasi zen, eta sei urte geroago, dirua eta maitasuna xahutzen dituen hiriko dandy bati buruzko lehen eleberria argitaratu zuen. 1905ean Doktor Glas maisulana argitaratu zuen, mendekua eta pasioari buruzko lana.
Aldizkari eta oeriodikoetan ipuinak ere argitaratu zituen eta antzerki-lanak ere idatzi zituen. Bere azken urteetan kazetaritzan eta teologia ikasten aritu zen. Jesus Barabbas eleberrian esan zuen Jesus eta Barrabas pertsona bera zirela eta ez zutela gurutziltzatu.
Nazismoaz oso kritikoa izan zen eta erresistentziaren egunkarietan idatzi zuen.

## Lanak

* Förvillelser (1895) – "Engainuak"
* Historietter (1898) – "Istorio laburrak"
* Martin Bircks ungdom (1901) – "Martin Bircken gaztaroa"
* Främlingarne (1903) – "Azterritarrak"
* Doktor Glas (1905)
* Gertrud (1906) (antzezlana)
* Det mörknar över vägen (1907) – "Ilundu egiten du errepidean"
* Valda sidor (1908) – "Hartatuta aldea"
* Hjärtats oro (1909) – "Bohotza keztatuta"
* Den allvarsamma leken (1912) – "Joko serioa"
* Aftonstjärnan (1912) – "Gaueko izarra" (antzezlana)
* Den talangfulla draken (1913) – "Talentudun herensugea"
* Jahves eld (1918) – "Jahveren sua"
* Ödestimmen (1922) – "Helmugaren ordua" (antzezlana)
* Jesus Barabbas. Ur löjtnant Jägerstams memoarer (1928)
* Resan till Rom (1929) – "Erromara bidaia"
* Den förvandlade Messias (1932) – "Mesias eraldatuna"

## Kanpo estekak

* Datuak: Q331845
* Multimedia: Hjalmar Söderberg / Q331845
# Henry (Tennessee)

Henry Ameriketako Estatu Batuetako inkorporatutako herri bat da. Henry konderrian dago, Tennessee estatuan. 446 biztanle ditu, 3,748228 kilometro koadroko azaleran banatuta.

## Ikus, gainera

* Henry konderrian

## Kanpo estekak

* Datuak: Q2368705
# Henry A. Wallace

Henry Agard Wallace (Orient, Iowa, 1888ko urriaren 7a - Danbury, Connecticut, 1965eko azaroaren 18a) estatubatuar politikari, kazetari, baserritar eta negozio-gizona izan zen. Ameriketako Estatu Batuetako presidenteordea izan zen 1941etik 1945era.
Iowako Estatu Unibertsitatean ikasi ondoren, idazle eta editore bere familiaren baserriaren egunkarian lanetan aritu zen. Arto hibridoko enpresa arrakastatsu bat ere sortu zuen.
1932ko presidentetzarako hauteskundeetan Franklin D. Roosevelt babestu zuen. Nekazaritza Idazkaria izan zen 1933 eta 1940 bitartean eta New Deal babestu zuen. Presidenteordea izan zen 1941 eta 1945 artean, Rooseveltekin batera. Merkataritzako Idazkaria izan zen 1945etik 1946ra.
Alderdi Progresista sortu zuen eta 1948ko hauteskundeetarako hautagaia izan zen.
* Datuak: Q251666
* Multimedia: Henry Wallace / Q251666
# Henry (Hego Dakota)

Henry Ameriketako Estatu Batuetako inkorporatutako herri bat da. Codington konderrian dago, Hego Dakota estatuan. 256 biztanle ditu, 3,76089 kilometro koadroko azaleran banatuta.

## Ikus, gainera

* Codington konderrian

## Kanpo estekak

* Datuak: Q965983
* Multimedia: Henry, South Dakota / Q965983
# Henry (kraterra)

Henry kraterra Ilargiko talka-krater bat da. LQ18 lau-angelukoan dago. 39,1 kilometroko diametroa du. Izena Joseph Henryren omenez darama.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q653548
* Multimedia: Henry (crater) / Q653548
# Henry (unitatea)

Henrya NUSeko unitate eratorria da. Induktantzia neurtzen du eta bere ikurra H da.
Anpere bat segundoko aldatzen den intentsitateak volt bateko autoinduktantzia sortzen duenean Henry bateko induktantzia dagoela esaten da.
Unitate baliokideak:
    $H={\frac {Vs}{A}}={\frac {m^{2}kg}{s^{2}A^{2}}}$
Guzti hauek NUS neurrietan.
Izena Joseph Henry fisikari estatubatuarraren omenez jarri zen.

## Erreferentziak

* ↑ Laburtzapenen hiztegia. Gasteiz: Eusko Jaurlaritzaren Argitalpen Zerbitzu Nagusia, 133 or..
* ↑ (Ingelesez) Bailey, Herbert S., Jr. Henry, Joseph. jatorrizkotik artxibatua (artxibatze data: 2011.08.12).

## Kanpo estekak

* Datuak: Q163354
# Henry-Jacques Le Même

Henry Jacques Le Même (Nantes, Frantzia, 1897ko urriaren 17a - Megève, Frantzia, 1997ko otsailaren 17a) frantses arkitektoa izan zen.

## Biografia

1917an Pascal-Recouraren lantegian hasi zen ikasten, eta ondoren, Emmanuel Pontrémolirenean. 1923an Rougevin lehiaketa irabazi zuen, hotel baterako diseinatu zuen igerileku bati esker. Émile Jacques Ruhlmann altzari-diseinatzaileak berarekin lan egitera deitu zuen. Harekin egon zen bitartean, 1920ko Parisko etxe dotoreenak ezagutu ahal izan zituen.
Horrez gainera, beste hainbat maisu frantsesekin lan egin zuen, Pierre Patoutekin, batez ere, 1925eko Erakusketa Unibertsalerako lanak eginez. 1926an Maurice de Rothschild baroiak baserri bat egiteko eskatu zion, garai hartan antzinako baserriak modan baitzeuden. Lan hartarako, baserria eraikiko zen inguruko etxeak aztertu zituen, eta horixe izan zen lan haren irakaspena, lekuaren espiritua bereganatzea eta garai hartako kultura ezagutzea ezinbestekoak zirela, hain zuzen.
Hirurogei urtean jardun zuen lanean, eta era askotako lanak egin zituen: Megèveko etxebizitza sozialak, 1937ko Nazioarteko Erakusketako Zurezko jauregia Parisen (lehenengo saria)... 1920. urtearen amaieran Pol Abraham arkitektoarekin elkartu zen Assyko goi-ordokiko erietxeak egiteko (Savoia Garaia). Plaine Jouxeko erietxeak ospe handia eman zien.
Horrez gainera, aipatzekoak dira Guébriantekoa (1932) eta Martel-de-Janvillekoa (1937). 1980an Marcel Dassaultek etxe handi bat egiteko enkargua eman zion, aurrealdea 70 metrokoa behar zuena. Horrez gainera, Megève eski-estazioa dotorea bihurtu zen, Le Mêmeri esker.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3132860
# Henry (Illinois)

Henry Illinoiseko hiri bat da. Marshall konderrian kokatua dago. 2010ean 2.464 biztanle zituen, 3,43 kilometro koadrotan banatuta.

## Ikus, gainera

* Marshall konderria

## Kanpo estekak

* Datuak: Q575321
* Multimedia: Henry, Illinois / Q575321
# Henry: Portrait of a Serial Killer

Henry: Portrait of a Serial Killer (euskaraz Henry: Serieko Hiltzaile Baten Erretratua), 1986ko John McNaughton estatubatuar zinema zuzendariaren beldurrezko film bat da. Henry Lee Lucas eta Ottis Toole serieko hiltzaileen bizitzetan arinki oinarritua dago Michael Rooker, Tom Towles eta Tracy Arnold aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Henryk (Michael Rooker) zorigaiztoko haurtzaroa izan eta bere ama labankatzeagatik espetxean amaitu zuen. Behin aske dela, AEBetan zehar bidaiatzen duen artean bere biktimak halabeharrez hautatu, bai gizon, emakume nahiz haur, eta atzeman ez dezaten aldiro metodoz aldatzen duen hiltzaile batean bilakatu da. Honela, Chicago hirira iritsiko da.
Otis (Tom Towles), espetxean aski ezaguna den droga-trafikatzailea, Henryren hilketa kide bihurtu da. Becky (Tracy Arnold), Otisen arreba, biekin bizitzen jarriko da, eta laster Henry eta Beckyren elkarren arteko erakarpena sortuko da. Gau batez, Otis eta Henry parranda egitera atera eta kalezulo batean bi emagaldu hilko dituzte. Orduan, ordurarte ezagutzen ez zuten odol egarria bietaz jabetu eta mugarik gabeko hilketa sail bat burutuko dute.

## Aktoreak

* Michael Rooker: Henry
* Tom Towles: Otis
* Tracy Arnold: Becky

## Kanpo estekak

* IMDBko fitxa irakurgai (Ingelesez)
* Datuak: Q125058
# Henry (Nebraska)

Henry Nebraskako herri bat da. Scotts Bluff konderrian kokatua dago. 2010ean 106 biztanle zituen, 0,76 kilometro koadrotan banatuta.

## Ikus, gainera

* Scotts Bluff konderria

## Kanpo estekak

* Datuak: Q2373423
* Multimedia: Henry, Nebraska / Q2373423
# Henry Addington

Henry Addington, Sidmoutheko I. bizkondea (Londres, 1757ko maiatzaren 30a - ibidem, 1844ko otsailaren 15a) britainiar Tory politikaria izan zen. 1801etik 1804ra Erresuma Batuko lehen ministroa izan zen.
Aita Pitt "Zaharra"-ren sendagilea izan zen, eta Henry, txikitatik, Pitt "Gaztea"ren laguna izan zen.
1784an Komunen Ganberakoko kide aukeratu zuten eta 1791n Ganberako presidente. 1801ean Pitt Gaztea ordezkatu zuen lehen ministro karguan. Bere agintaldia atzerri politikan eta Napoleondar gerretan zentratu zen. 1802an Amienseko Ituna negoziatu zuen. 1803an, Britainia Handia indartu ondoren, Frantziari berriro gerra deklaratu zion eta Hirugarren Koalizioaren eraketa negoziatu zuen. Ezin izan zuen parlamentuan nahikoa babes bildu eta 1804an dimisioa eman behar izan zuen.
1805ean Sidmoutheko bizkonde izendatu zuten. 1812tik 1822ra Barne Idazkaria izan zen eta erreforma demokratikoak ezabatzeko politika erreakzionarioa jarraitu zuen.

## Kanpo estekak

* Datuak: Q312577
* Multimedia: Henry Addington, 1st Viscount Sidmouth / Q312577
# Henneberg (Turingia)

Henneberg Alemaniako udalerria da. Turingia estatuan kokatuta dago, [[Schmalkalden-Meiningen (barrutia)|Schmalkalden-Meiningen]] barrutian. 2014an 617 biztanle zituen 13,21 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q559751
* Multimedia: Henneberg (Meiningen) / Q559751
# Hennebont kantonamendua

Hennebont kantonamendua Frantziako kantonamendu bat da. Morbihan departamenduan dago, Bretainia (eskualdea) eskualdean. Guztira 6 udalerri ditu eta Hennebont da bere hiriburua.

## Kanpo estekak

* Datuak: Q939407
# Hennepin (Illinois)

Hennepin Illinoiseko herri bat da. Putnam konderrian kokatua dago. 2010ean 757 biztanle zituen, 13,63 kilometro koadrotan banatuta.

## Ikus, gainera

* Putnam konderria

## Kanpo estekak

* Datuak: Q2188478
* Multimedia: Hennepin, Illinois / Q2188478
# Hennebont

Hennebont (bretainieraz Hanebont) Bretainiako Morbihan departamenduko udalerri bat da, Bro Gwened lurralde historikoan dagoena. 2013ko erroldaren arabera 15.765 biztanle ditu.

## Geografia

Blavet ibaiaren bokaletik 15 kilometro ingurura kokaturik dago, Lorient hiriaren ondoan. Ibaiak bitan banatzen du hiria, ezkerraldean Ville Close (hiri harresitua) eta Ville Neuve (XVII mendeko hiria) eta eskuinaldean Vieille Ville (alde zaharrena).

## Historia

Galiar-erromatar garaian oppidum-a izan zen bertan. V mendean Bretoiak iritsi ziren Saxoiek Britainia Handitik kanporatu ostean. Saint Caradec etorri zen eremu honetara eta kapera bat eraiki zuen Blavet ibaiaren ertzean.
1114 urtekoa da lehenengo Hennebont herriaren aipamena. Hanebont izenak "zubi zaharra" esan nahi du, izan ere ibaia gurutzatzeko zubia eraiki baitzen bertan, eta inguruan herria sortu zen.
XIII mendean harresiak eraiki ziren eta XV mendean gotortu, ateetan zubi altxagarriak ere ezarri ziren horretarako. 1342an Breatiniako oinordetza gerran hiria setiatu zuten Filipe Baloiskoak eta Karlos Bloiskoak eta hiriak aurre egin zien Joan IV.a Bretainiakoaren alaba Joana Flandriakoaren agindupean. Alabak berak su eman zion setiatzaileen kanpalekuari eta horregatik Jeanne la Flamme izenaz ezagutu izan zen.
XV mendetik aurrera herria handituz joan zen nekazal eta itsas merkataritza oinarri hartuta. 1666an alboan Lorient sortzeak ere ez zuen bere garapen ekonomikoa geldiarazi.
Bigarren Mundu Gerraren barruan alemaniarrek okupatu zuten hiria eta 1944ko abuztuan aliatuen bonbaketek hiri harresituaren zati handiak suntsitu zituzten, bertan gotortu baitziren alemaniarrak.

## Ondasun nabarmenak

* Notre-Dame-de-Paradis eliza.
* Harresiak.
* Hennebonteko zalditegia.
* Le Puits Ferré.
* Kerbihan parke botanikoa.
* Bot jauregia.

## Hiri senidetuak

* Kronach, Alemania
* Mourdiah, Mali
* Mumbles, Gales

## Kanpo estekak

* Datuak: Q71503
* Multimedia: Hennebont / Q71503
# Hennef (Sieg)

Hennef (Sieg) Alemaniako udalerria da. Ipar Renania-Westfalia estatuan kokatuta dago, [[Rhein-Sieg barrutia|Rhein-Sieg]] barrutian. 2014an 45.806 biztanle zituen 105,89 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q6961
* Multimedia: Hennef (Sieg) / Q6961
* Webgune ofiziala
# Hennemont

Hennemont Frantziako udalerria da, Meuse departamenduan dagoena, Ekialde Handia eskualdean. 2013an 126 biztanle zituen.

## Demografia
### Biztanleria

2007an Hennemont udalerrian erroldatutako biztanleak 126 ziren. Familiak 48 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 54 etxebizitza zeuden, 48 familiaren etxebizitza nagusia ziren, 1 bigarren erresidentzia bat zen eta 5 hutsik zeuden. Etxebizitza guzti hauek 54etxeak ziren. 48 etxebizitza nagusietatik 43 bere jabearen bizilekua ziren eta 5 alokairuan okupaturik zeuden; 3 etxek hitu gela zituzten, 10 etxek lau zituzten eta 35 etxek bost zituzten. 40 etxek euren parking plaza propioa zuten azpian. 25 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Hennemont udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 8 | 70-74 | 4 |
| 4 | 65-69 | 8 |
| 0 | 60-64 | 0 |
| 4 | 55-59 | 4 |
| 8 | 50-54 | 0 |
| 0 | 45-49 | 0 |
| 0 | 40-44 | 4 |
| 0 | 35-39 | 0 |
| 16 | 30-34 | 4 |
| 8 | 25-29 | 8 |
| 0 | 20-24 | 8 |
| 0 | 15-19 | 0 |
| 4 | 10-14 | 0 |
| 16 | 5-9 | 0 |
| 12 | 0tik 4ra | 24 |

## Ekonomia

2007an lan egiteko adina zuten pertsonak 78 ziren, horien artean 54 aktiboak ziren eta 24 inaktiboak ziren. 54 pertsona aktiboetatik 52 lanean zeuden (29 gizon eta 23 emakume) eta 2 langabezian zeuden (1 gizon eta 1 emakume). 24 pertsona inaktiboetatik 12 erretiraturik zeuden, 7 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra zurgina zen.
2000. urtean Hennemont udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q775320
* Multimedia: Hennemont / Q775320
# Henna

    Artikulu hau tinduari buruzkoa da; landarea gaitzat duena beste hau da: «Henna (landarea)»
Henna (arabieraz: الحناء‎, al-ḥinnā´) kolore gorrixkako tindu naturala da, mehndi izeneko larruazala koloratzeko teknika batean erabiltzen dena. Izen bereko landarearen hosto lehor eta peziolo birrinduarekin egiten dute. Landarea Lythraceae familiako zuhaixka bat, bi metro inguruko altuera duena, adartsua, hosto ia iraunkor, kontrajarri, leun eta distiratsuekin; lore txiki, zuri eta usaintsuak, mahats finaletan, eta fruitu baia beltz, biribilekin, ilarraren tamainakoak. Lortutako tindu hau ohikoa da Indian, Pakistanen, Iranen, Yemenen, Ekialde Hurbilean eta iparraldeko Afrikan.
!Hennazko tatuajea" izen figuratiboa da; izan ere, benetako tatuajeak tinta injektatzen duten orratzekin edo bestelako tresnekin edo epidermisaren azpian pigmentuekin egiten dituzte, hennazko orea ez bezala, pigmentu horiek azalaren gainazalean bermatzen baitira.
Ez dago henna beltzik. Seguru asko, "tatuaje beltz" itxuraren nahiaren ondorioz, pertsona asko koloratzaile bat erabiltzeari ekin zioten: PPD toxina (parafenilendiamina), dermisean zehar odol-zirkulazioan sartzen dena, eta ez bakarrik alergia, sumindura eta azaleko ultzerak ematen dituena, baizik eta gibelean uzten dena.
Granadako Erresuman hazten zuten, baina moriskoen kanporatzearen ondorioz desagertu zen.

## Erreferentziak

* ↑ Euskaltzaindia. Henna. in: Euskaltzaindiaren Hiztegia..
* ↑ Caro Baroja, Julio. (2000). Los moriscos del Reino de Granada. Ensayo de historia social. (5. argitaraldia) Madril: Istmo, 111-112 or. ISBN 84-7090-076-5..

## Kanpo estekak

* Datuak: Q10521987
* Multimedia: Mehndi / Q10521987